CELEX: C2005/106/79
Language: da
Date: 2005-04-30 00:00:00
Title: Sag T-89/05: Sag anlagt den 21. februar 2005 af GAEC SALAT mod Kommissionen for De Europæiske Fællesskaber

30.4.2005   
            
            
               DA
            
            
               Den Europæiske Unions Tidende
            
            
               C 106/40
            
         Sag anlagt den 21. februar 2005 af GAEC SALAT mod Kommissionen for De Europæiske Fællesskaber
   (Sag T-89/05)
   (2005/C 106/79)
   Processprog: fransk
   Ved De Europæiske Fællesskabers Ret i Første Instans er der den 21. februar 2005 anlagt sag mod Kommissionen for De Europæiske Fællesskaber af GAEC SALAT, Cussac (Frankrig), ved avocat François Delpeuch.
   Sagsøgeren har nedlagt følgende påstande:
   
               1)
            
            
               Det fastslås, at Kommissionens nægtelse af at tage stilling til den af GAEC SALAT indbragte klage af 15. oktober 2004, registreret den 26. oktober 2004 under nummer 0411325, er ulovlig.
            
         
               2)
            
            
               Der drages alle heraf følgende retlige konsekvenser.
            
         Søgsmålsgrunde og væsentligste argumenter:
   Sagsøgeren i den foreliggende sag har indbragt en klage for Kommissionen med henblik på ændring af varespecifikationerne for oprindelsesbetegnelsen »SALERS« som fastsat ved Kommissionens forordning (EF) nr. 828/2003 af 14. maj 2003 om ændring af punkter i varespecifikationerne for 16 betegnelser i bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i forordning (EØF) nr. 2081/92. Denne oprindelsesbetegnelse var allerede registreret som sådan i henhold til forordning (EF) nr. 1107/96.
   Ifølge sagsøgeren udgør denne ændring af varespecifikationerne i henseende til oprindelsesbetegnelserne fromage Salers og fromage Laguiole en tilsidesættelse af almindelige retsprincipper og nærmere bestemt af lighedsprincippet og princippet om forbud mod forskelsbehandling.